b'\n_START_ARTICLE_\nRjavi jastreb\n_START_SECTION_\nOpis\n_START_PARAGRAPH_\nRjavi jastreb je velik jastreb, ki zraste od 100 do 115 cm in ima razpon kril med 240 in 280\xc2\xa0cm. _NEWLINE_Spada med jastrebe starega sveta in je med njimi najve\xc4\x8dji. Kot vsi jastrebi ima golo glavo z mogo\xc4\x8dnim kljunom, barva perja pa variira od rjave do skoraj \xc4\x8drne. Na vratu ima zna\xc4\x8dilen ovratnik. V letu je podoben beloglavemu jastrebu le, da ima od njega dalj\xc5\xa1i in bolj klinast rep. Peruti so v letu po celi dol\xc5\xbeini enako \xc5\xa1iroke. Rjavi jastreb je manj dru\xc5\xbeabna vrsta jastrebov.\n_START_SECTION_\nRaz\xc5\xa1irjenost\n_START_PARAGRAPH_\nRaz\xc5\xa1irjen je od \xc5\xa0panije preko Sredozemlja, ju\xc5\xbene Evrope in srednje Azije do Japonske. \xc5\xbdivi v gozdnati in te\xc5\xbeko dostopni gorski pokrajini. Hrani se z mrhovino, v\xc4\x8dasih pa tudi lovi manj\xc5\xa1e glodalce, \xc5\xbeelve in celo jagnjeta._NEWLINE_Gnezdi enkrat letno in sicer v februarju in marcu v gnezdih na drevesih.'